Segundo de Chomón
Store norske leksikon,Kunst og estetikk,Film, TV og teater,Film og TV,Animasjonsfilm
Segundo de Chomón var en spansk animasjonsfilmskaper og filmfotograf. Chomón stod bak Choque de trenes (Togkollisjon, 1902), som regnes som den første filmen som gjør bruk av modeller, og El hotel eléctrico (Det elektriske hotell, 1908), et tidlig eksempel på bruk av animasjonsteknikken pixillasjon.
Chomón oppfant og utviklet flere tekniske filmhjelpemidler, blant annet kameravognen «dolly». En «dolly» er en liten vogn som er designet for å bære et filmkamera eller et videokamera, og slik gjøre det mulig å flytte kameraet under opptak og følge skuespillerne og/eller omgivelsene i en jevn bevegelse. Vognen pleier å gå på skinner eller ha gummihjul. Les mer i Store norske leksikon animasjonsfilm filmens historie